Elsku Tvíburinn minn , þetta verður afar , afar merkilegt ár og þó þér finnist að mörgu leyti ekkert vera nógu mikið að gerast í upphafi ársins , allavega ekki það sem þú hafðir óskað þér , þá hefur lífið og alheimurinn lag á því að senda manni gjafirnar öðruvísi en þær voru pantaðar . Það er búið að vera svo ofboðslega mikið að gera hjá þér á síðasta ári og þetta nýja ár eflir líf þitt til muna og fólk á eftir að taka meira og betur eftir þér , ef það er hægt . Þú hefur nefnilega svo miklu meiri áhrif en þig grunar og allt sem þú hefur hugsað og sagt í gegnum tíðina er skráð í skýin , og eftir því sem þú leyfir þér að óska stærra og vera jákvæðari þá gengur allt svo miklu , miklu betur . Næstu mánuðir gefa þér miklu meiri stjórn á huganum eða heilanum , því sálin er nefnilega forstjórinn og þú þarft að þagga niður í þessum ofurhugsandi heila , hugsanirnar koma frá heilanum og í 80% tilfella þá hugsarðu það sama þú hugsaðir í dag og þú gerðir í gær . Þú þarft að gefa skýrar skipanir NEI og út með þær hugsanir sem eru meiðandi , því það er ekkert að pína þig eins mikið eins og þessir litlu blindfullu kallar í höfðinu á þér sem muna ekkert sem þeir sögðu og þeir eru með sömu skilaboðin aftur og aftur . Þegar þú skilur þú ert forstjórinn , en sú tilfinning er að opnast fyrir þér á næstu mánuðum , getur þú séð betur og betur hversu mikil áhrif þú hefur sjálfur á hamingjuna . Í apríl byrjar þú á nýjum hlutum , það er svo margt að gerast í apríl og maí , sem tengist litum regnbogans , eitthvað sem kemur á óvart , lætur hjarta þitt léttast og þér finnst þú sért að springa úr hamingju . Ástin er í öllu sínu veldi að skjóta sínum örvum að þér , og hún getur að sjálfsögðu tengst mörgu , en samt svo sannarlega alltaf því sem þú elskar og sumarið kemur snemma hjá þér og þessvegna leikurðu á alls oddi . Talan einn er þín lífstala á þessu ári og táknar það að þú munt bæði þú munt verða opinn fyrir nýjum hlutum , táknar hugrekki og þú munir sigrast á hindrunum . Þú ferðast mikið á þessu ári og nýjir staðir verða fyrir valinu , þú átt eftir að græða svo margfalt í þessum ferðalögum eða ferðalagi , því þú kynnist nýju fólki sem breytir lífssýn þinni eða hefur mikil áhrif á þig , þannig að þegar haustið og veturinn birtist ertu svo miklu betur undirbúinn , því þér líður svo vel og þegar manni líður vel er maður hamingjusamur og þannig tæklar þú árið .